Karlson på taket

Karlson på taket (svensk Karlsson på taket) er hovedpersonen i en serie barnebøker av den svenske forfatteren Astrid Lindgren, utgitt 1955–1968.

Karlson beskrives som «en passe tykk mann i sin beste alder». Han bor på taket over en bygård i Stockholm og har en propell på ryggen, slik at han kan fly omkring. I bøkene stikker han stadig innom syvåringen Lillebror i leiligheten han og familien bor i. Karlson lyver, skryter og ødelegger ting, og i begynnelsen tror ikke Lillebrors familie engang at han finnes, men at Lillebror bare har funnet ham på som en unnskyldning for at ting blir ødelagt.

Bøker
 1955 Lillebror og Karlson på taket (til norsk ved Thorbjørn Egner, 1956)
1962 Karlson på taket flyr igjen (til norsk ved Jo Tenfjord, 1963)
 1968 Karlson på taket spøker igjen (til norsk ved Venke Agnes Engh, 1969)

Filmer
 1968 Malysh I Karlson, regi: Boris Stepantsev.
 1970 Karlson vernulsya, regi: Boris Stepantsev.
 1974 Världens bästa Karlsson, regi: Olle Hellbom
 2001 Karlson på taket, tegnefilmserie
 2002 Karlson på taket, animasjonsfilm, regi: Vibeke Idsøe
 Referanser 

 Eksterne lenker 
 Astrid Lindgren – offisiell webside

Kategori:Astrid Lindgrens karakterer
Kategori:Astrid Lindgrens bøker
Kategori:Litterære figurer